روسیه نینگ بیرلشگن ملتلر تشکیلاتی دایمی نماینده سی واسیلی نبنزیئا، روسیه – اوکراین بحرانی بیلن تیگیشلی مسکوگه چیکلاو عملی قیلینگن تقدیرده امریکا قوشمه ایالتلری و اروپا بیرلیگی گه شونده ی جواب بیره جکلرینی ایتدی.
روسیه بیرلشگن ملتلر تشکیلاتی خوفسیزلیک کینگشی فبروری آیی دور باشقرووینی قولگه آلدی.
روسیه نینگ بیرلشگن ملتلر تشکیلاتی دایمی نماینده سی واسیلی نبنزیئا بیرلشگن ملتلر تشکیلاتی مرکزیده اویوشتیرگن مطبوعاتی کنفرانسده روسیه نینگ اوکراین نی باسیب آلیش نیتی نینگ یوقلیگینی بیلدیردی.
اوکراین نی مینسک کیلیشووینی جاییگه کیلتیرمه یشی بیلن عیبله گن نبنزیئا امریکا قوشمه ایالتلری بیلن اروپا بیرلیگی نینگ روسیه گه چیکلاو عملی قیلگن تقدیرده مسکونینگ جوابی بیلن تیگیشلی سوالگه شونقه جواب قیتردی:
"بیزگه اونچه کوپ چیکلاو عملی قیلیندی کی ایندی قنچه بولگنینی بیلمه یمیز. هیچ بیر نرسه بولمه گن حالده چیکلاودن بحث ایته میز. بیز چیکلاولر بیلن یشش نی اورگندیک. قیلمه یدیلر دیگن امیدده من. بیراق عملی قیلگن تقدیرده جواب بیره میز" دیدی.
روسیه نینگ اروپا گازینی اوزیب قوییش احتمالی بوییچه بیریلگن سوالگه هم جواب بیردی.
نبنزیئا "روسیه ایشانچلی بیر تامین ایتووچی دیر و هیچ کیم نی یریم یولگه تشله مه دی" دیب گپیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
